എ.സി.എൻ. നമ്പ്യാർ

സുഭാസ് ചന്ദ്രബോസിന്റെ സുഹൃത്തായിരുന്ന ഇന്ത്യയുടെ സ്വാതന്ത്ര്യസമരപ്രസ്ഥാനത്തിൽ പ്രവർത്തിച്ച ഒരു മലയാളി ആയിരുന്നു എ. സി. എൻ. നമ്പ്യാർ (അറത്തിൽ കണ്ടത്ത് നാരായണൻ നമ്പ്യാർ) (1896–1986).Sonia Gandhi, Two Alone Together, page xxvii, Penguin Books India, 2004 . തലശ്ശേരിയിൽ ജനിച്ച ഇദ്ദേഹം ജീവിതകാലം ഏതാണ്ട് മുഴുവനും സ്വാതന്ത്രസമരവുമായി ബന്ധപ്പെട്ട് യൂറോപ്പിലായിരുന്നു ചെലവഴിച്ചിരുന്നത്.Bose, Sugata. His Majesty's Opponent. Cambridge, MA: Belknap Press, 2011.

 യൂറോപ്പിൽ 

 യുദ്ധാനന്തരം 
ശത്രുവിനോട് സഹകരിച്ചതിന് യുദ്ധാനന്തരം നമ്പ്യാർ ജയിലിലായി. സ്വിറ്റ്‌സർലാന്റിലേക്ക് രക്ഷപ്പെട്ട അദ്ദേഹത്തിന് ബ്രിട്ടീഷുകാരുടെ താൽപ്പര്യത്തിനുവിരുദ്ധമായി നെഹ്രുവിന്റെ ഇടക്കാല സർക്കാർ ഇന്ത്യൻ പാസ്‌പോർട്ട് നൽകി.Joanne Miyang Cho, Eric Kurlander, Douglas T McGetchin, Transcultural Encounters Between Germany and India, page 148, Routledge, 2013 . ബേർണിലെ ഇന്ത്യൻ സ്ഥാനപതിയായി അദ്ദേഹം നിയമിതനായി. തുടർന്ന് സ്കാൻഡിനേവിയയിലെ ഇന്ത്യൻ അംബാസഡറായി അദ്ദേഹത്തെ നിയമിച്ചു,dna, "Netaji Subhash Chandra Bose deputy, Jawaharlal Nehru aide was Soviet spy: British documents", 25 October 2014 തുടർന്ന് 1951 -ൽ ജർമനിയിലെ ആദ്യത്തെ ഇന്ത്യൻ അംബാസഡർ ആയി നമ്പ്യാരെ നിയമിച്ചു. 1958 -ൽ അദ്ദേഹത്തിന് പദ്മഭൂഷൻ നൽകുകയും ചെയ്തു.  ഹിന്ദുസ്ഥാൻ ടൈംസിന്റെ യൂറോപ്പിലെ ലേഖകനായിരുന്നു അവസാനകാലം അദ്ദേഹം.

 വ്യക്തിജീവിതം 
വേങ്ങയിൽ കുഞ്ഞിരാമൻ നായനാരുടെയും അറത്തിൽ കണ്ടത്തിൽ കല്യാണി അമ്മയുടെയും നാലാമത്തെ മകനായി കണ്ണൂർ ജില്ലയിലെ തലശ്ശേരി പൊന്ന്യത്ത് 1896-ൽ ആയിരുന്നു അദ്ദേഹത്തിന്റെ ജനനം. കതിരൂർ മിഷൻ സ്കൂളിലെ പ്രാഥമിക വിദ്യാഭ്യാസത്തിനു ശേഷം മദിരാശി ലോ സ്കൂളിൽ ചേർന്നു. അവിടെ വെച്ച് സരോജിനി നായിഡുവിന്റെ സഹോദരിയായിരുന്ന സുഹാസിനി ചതോപാദ്ധ്യായയുമായി പ്രണയത്തിലാവുകയും പിന്നീട് അവരെ വിവാഹം കഴിക്കുകയും ചെയ്തു. തുടർന്ന് രണ്ടു പേരും ഇംഗ്ലണ്ടിലേക്ക് ചേക്കേറി.  പിന്നീട് അവർ വിവാഹമോചിതരായി. 1986 ജനുവരി 17-ന് ഡൽഹിയിലെ ഒരു സ്വകാര്യ ആശുപത്രിയിൽ വെച്ച് ഇദ്ദേഹം അന്തരിച്ചുഹിറ്റ്ലർ തടവിലിട്ട ഏക മലയാളി- എ.സി.എൻ നമ്പ്യാരുടെ അറിയാക്കഥ - ഏഷ്യാനെറ്റ് ന്യൂസ് .

 അവലംബം 

 പുറത്തേക്കുള്ള കണ്ണികൾ 

 A.C.N. Nambiar materials in the South Asian American Digital Archive (SAADA)
 Arathil Candeth Narian Nambiar: collaboration with Nazis; activities in Europe; refusal of passport facilities Jan 1946-Jan 1949 in UK National Archives
 Arathil Candeth Narian Nambiar, Indian Information Bureau, Berlin: assault and detention by Nazis and deportation from Germany Mar 1933-May 1939 in UK National Archives

വർഗ്ഗം:1896-ൽ ജനിച്ചവർ
വർഗ്ഗം:1986-ൽ മരിച്ചവർ
വർഗ്ഗം:ആസാദ് ഹിന്ദ്
വർഗ്ഗം:ഇന്ത്യൻ വിപ്ലവകാരികൾ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:പത്മഭൂഷൺ നേടിയ മലയാളികൾ
വർഗ്ഗം:ജനുവരി 17-ന് മരിച്ചവർ